আন্তর্জাতিক ইসলামী বিশ্ববিদ্যালয় চট্টগ্রামের (আইআইইউসি) ভাইস-চ্যান্সেলর প্রফেসর কে.এম গোলাম মহিউদ্দিন বলেছেন, মানসম্পন্ন ও নৈতিকতার সমন্বিত শিক্ষা দুর্নীতিমুক্ত সমাজ বিনির্মাণ নিশ্চিত করবে। নৈতিক ও আধুনিক জ্ঞানে সমৃদ্ধ আইআইইউসি‘র গ্র্যাজুয়েটরা সমাজের সর্বক্ষেত্রে দুর্নীতি রোধে মূল ভূমিকা পালন করবে । দক্ষ ও আদর্শ নির্বাহী উপহার দিয়ে এই বিশ্ববিদ্যালয় সামাজিক দায়িত্ব পালন করে যাচ্ছে এবং দেশের অর্থনৈতিক উন্নয়নে অবদান রাখছে।